Բարս և Մելոդի

**Բարս և Մելոդի** (, B.A.M.), բրիտանական փոփ դուետ, որի կազմում ընդգրկված են ռեփեր Լեոնդրե «Բարս» Դևրիսը և երգիչ Չարլի «Մելոդի» Լենեհանը։ 2014 թվականին նրանք մասնակցել են բրիտանական *[[Britain's Got Talent|Got Talent]]* շոուի 8-րդ մասին։ Լսումների ժամանակ նրանք միանգամից անցել են կիսաեզրափակիչ, երբ գլխավոր ժյուրի Սայմոն Քաուելը սեղմել է «ոսկե կոճակը»։ Արդյունքում նրանք զբաղեցրել են 3-րդ հորիզոնականը։ 2014 թվականի հուլիսի 30-ին նրանք թողարկել են «Shining Star» նոր երգը, որ «Hopeful» երգի ակուստիկ տարբերակի լրացումն է։ 2015 թվականի օգոստոսի 25-ին Բարսը և Մելոդին թողարկել են իրենց առաջին ստուդիական ալբոմը, որ կոչվում է *143*, որը բրիտանական հիթ-շքերթում իր նորամուտը կատարել է 4-րդ հորիզոնականում։ Մեկ տարի հետո թողարկվել է նրանց *Teen Spirit*  մինի ալբոմը։ Նրանք իրենց երկրպագուներին կոչում են «Բամբինոներ»։

Նրանք շրջագայել են Միացյալ Թագավորությունում, Միացյալ Նահանգներում, Ճապոնիայում,  մայրցամաքային Եվրոպայում և Ավստրալիայում։

## Պատմություն
### 2013-14 թվականներ։ Հիմնադրում և Britain's Got Talent
Դևրիսը և Լենեհանը ծանոթացել են Facebook-ում 2013 թվականի սեպտեմբերին՝ այն բանից հետո, երբ Դևրիսը դիտել է Լենեհանի տեսանյութերը։ Նրանք առաջին անգամ հանդիպել են 2014 թվականի հունվարին և որոշել են ստեղծել *Բարս և Մելոդի* երաժշտական դուետը։

2014 թվականի փետրվարի 8-ին *Բարս և Մելոդի* խումբը լսումների է մասնակցել Մանչեստրում՝ *[[Britain's Got Talent]]* շոուի 8-րդ մասին մասնակցելու համար։ Նրանք ներկայացրել են Twista-ի և Ֆեյթ Էվանսի «Hope» ստեղծագործության վրա հիմնված երգ, իսկ նրանց ելույթից հետո Սայմոն Քաուելը սեղմել է «ոսկե կոճակը»՝ նրանց հնարավորություն տալով միանգամից անցնել կենդանի կատարումների կիսաեզրափակիչ։

Կիսաեզրափակչից առաջ տղաները ելույթ են ունեցել են Միացյալ Նահանգներում՝ ներկայանալով *[[The Ellen DeGeneres Show|The Ellen DeGeneres]]* շոուում։  BGT կիսաեզրափակչում, որ կայացել է մայիսի 29-ին, նրանք ներկայացրել են Փաֆ Դեդդի և Ֆայթ Էվանսի «I'll Be Missing You» երգը, որի տեքստի նոր տարբերակը պատմում է մի մարդու մասին, ով նոր է կորցրել ընկերոջը․ հանդիսատեսին տրվել են մոմեր, որ պահեն ձեռքներին ելույթի ընթացքում։ Խումբը հաղթել է հաղթել են կիսազրափակչում և անցել եզրափակիչ, որտեղ ներկայացրել են այն երգը, որ կատարել էին լսումների ժամանակ և գրավել են 3-րդ տեղը Լուսի Քեյից և Քոլաբրոյից հետո։ Ըստ Billboard ամսագրի՝ նրանց լսումների հոլովակը գրավել է 6-րդ տեղը 2014 թվականի ամենահայտնի հոլովակների ցանկում։

### 2014–15 թվականներ։ ''143'' ալբոմ
Չնայած շոուում չհաղթելուն՝ Բարս և Մելոդի խումբն ստորագրել է £500,000 գումարի պայմանագիր Սայմոն Քաուելի Syco ձայնագրման լեյբլի հետ, որը թողարկել է խմբի «Hopeful» երգը 2014 թվականի հուլիսին։ Միանգամից զբաղեցրել է 5-րդ հորիզոնականը UK Singles Chart հիթ շքերթում։ Նրանց «Hopeful» երգի տեսահոլովակը թողարկվել է YouTube-ում 2014 թվականի հուլիսի 7-ին։ Երգը գովազդելու համար նրանք մասնակցել են հեռուստատեսային շոուների, ինչպիսիք են *Good Morning Britain*-ը, *This Morning*-ը և *[[The Official Chart]]*-ը BBC Radio 1 ռադիոյով։ Մինչև սեպտեմբերի վերջ «Hopeful» երգը հասել է 33 հորիզոնականին Twitter Top Tracks-ում։

Բարս և Մելոդի խումբն առաջին անգամ մասնակցել է HMV-ին՝ ներկայացնելու իրենց *Hopeful* երգը։ Նրանք թողարկել են «Shining Star» երգը, որ դարձել է *Hopeful Acoustic*-ի մաս։ Խմբի երկրորդ սինգլը՝ «Keep Smiling», թողարկվել է 2015 թվականի փետրվարի 28-ին երաժշտական տեսահոլովակի հետ միասին։ Այն հասել է 52-րդ հորիզոնականին Official Charts Company հիթ-շքերթում։ Խմբի 3-րդ պաշտոնական սինգլը՝  «Stay Strong», թողարկվել է 2015 թվականի ապրիլի 18-ին և հասել է 5-րդ հորիզոնականին Official Charts Company հիթ-շքերթում։ CD-ի երկու խմբագրություններից յուրաքանչյուրը կարող է պարունակել նրանցից մեկի՝ Լենեհանի կամ Դևրիսի նկարը և ներկայացվել է HMV 2-րդ շրջագայության ընթացքում։ Իրենց 4-րդ սինգլը՝ «Beautiful», նրանք թողարկել են 2015 թվականի հունիսին երաժշտական տեսահոլովակի հետ միասին։

Տղաները թողարկել են իրենց դեբյուտային *[[143 (ալբոմ)|143]]* ալբոմը 2015 թվականի օգոստոսի 21-ին, որը UK Albums Chart հիթ-շքերթում զբաղեցրել է 4-րդ հորիզոնականը 2015 թվականի օգոստոսի 28-ին։ Ալբոմը ներառել է նախկինում ձայնագրված իրենց սինգլները և լրացուցիչ երգեր։ Ալբոմը գովազդելու համար նրանք համերգային շրջագայություն են կատարել Միացյալ Թագավորությունում ամռանը, ինչպես նաև ձմռանը շրջագայել են Միացյալ Թագավորությունում, Նիդերլանդներում և Լեհաստանում, որտեղ ալբոմը ստացել է պլատինե կարգավիճակ։

2014 թվականին որպես հյուր մասնակցելուց հետո Բարս և Մելոդի խումբը անցել է կարմիր գորգի վրայով CBBC *[[Friday Download]]* շոուի ժամանակ 2015 թվականի մայիսին։ Նրանք նաև մասնակցել են *Friday Download* շոուի «Ամբողջ գիշեր» ֆիլմին։ Խումբը ներկայացրել է երրորդ եզրափակիչ երգը՝ «Unite (Live Forever)»  *[[Future Card Buddyfight|Future Card Buddyfight Triple D]]* անիմացիան սերիալի համար։ Նրանք մասնակցել են BBC-ի *[[Newsround]]* հաղորդման՝ բուլիինգին նվիրված շարքին 2015 թվականի փետրվարին։

### 2016
2016 թվականին նրանք շրջագայել են 5 քաղաքներով Կիերա Վիթերսի հետ, որը մասնակցել է *[[The X Factor]]* շոուի նույն թվականի փետրվարին և ապրիլին։ Այդ քաղաքների թվում եղել են Լոնդոնը, Բիրմինգհեմը, Բրիստոլը, Գլազգոն և Լիվերպուլը։ Նրանք նույն թվականին նաև դարձել են հակաբուլլինգային բարեգործական ընկերության դեպաններ։ 2016 թվականի օգոստոսին խումբը թողարկել է իր *Teen Spirit*  ալբոմը։ 2016 թվականի օգոստոսին նրանք շրջագայել են Ավստրալիայում և Ճապոնիայում։

2016 թվականի օգոստոսին նրանք թողարկել են Hopeful կոչվող իրենց առաջին ճապոնական ալբոմը Avex Music Creative-ի կողմից։ Այն ներառում է 14 երգ բրիտանական և *143* և *Teen Spirit* ալբոմներից, ինչպես նաև Hopeful-ի բրիտանական և ճապոնական տարբերակները։ Նրանք շրջագայել են 13 քաղաքներով Ավստրալիայում, Գերմանիայում և Շվեցարիայում նոյեմբերին և դեկտեմբերին՝ Գերմանիայի համար բացահայտելով պատանի երգիչ Լուկաս Ռիգերին։

### 2017
2017 թվականի փետրվարի 15-ին խումբը թողարկել է իր ճապոնական 2-րդ ալբոմը՝ Never Give Up, որ նախատեսված էր Ասիայում տարածելու համար և թողարկվել է Avex Music Creative-ի բաժանմունք հանդիսացող Rhythm Sound-ի կողմից։ Ապրիլին նրանք հայտարարել են, որ պատրաստվում են թողարկել Generation Z խորագրով նոր ալբոմ 2017 թվականի սեպտեմբերին, ինչպես նաև հայտարարել են ապրիլի 14-ին «Faded» նոր երգի թողարկման մասին։ Ապրիլին նրանք շրջագայել են Միացյալ Թագավորության 10 քաղաքներում՝ բացելով Diversity պարային խմբի համերգները։ Հայտարարվել է, որ «Thousand Years» սինգլը կթողարկվի մայիսի 26-ին։ Սեպտեմբերի 1-ին նրանք թողարկել են նոր ալբոմ՝ Generation Z, որը ներառում է Thousand Years, Faded, Fast Car և այլ երգեր։

## Անդամներ
### Լեոնդրե Դևրիս
Լեոնդրե Անտոնիո Դևրիսը ծնվել է 2000 թվականի հոկտեմբերի 6-ին քարտաշ-որմնադիր Անտոնիոյի և անհատական մարզիչ Վիկտորյա Դևրիսի որդին։ Նա ունի 3 ավագ եղբայր՝ Ջեյկոբ Լին, Ժոզեֆ Դևրիսը (Ջոուի) և Բեն Լին, ինչպես նաև մեկ կրտսեր քույր՝ Մաթիլդա Դևրիսը (Թիլլի)։ Ջոուին Overload Generation խմբի անդամ է, որ մասնակցել է *[[Իքս Ֆակտոր|The X Factor]]* շոուի 11-րդ մասին։ Լեոնդրե Դևրիսը պատմել էր, որ զբաղվել է բուլիինգով չորս տարի՝  նախքան դպրոցները փոխելը։ Նա հաճախել է Գլան Աֆան հանրակրթական դպրոց *Britain's Got Talent*  շոուի ժամանակ։ Նախկինում նա առանձին երգել է 'Little Dre' բեմական կեղծանվամբ։ Լեոնդրեի հայրն ասել է, որ Դևրիսն իր հետ ապրել է մինչև *Britain's Got Talent* շոուին մասնակցելը, ինչից հետո ապրել է իր մոր հետ։ Չնայած Դևրիսը մրցույթի ժամանակ ասել է, որ իր հայրը քարտաշ է, ներկայում նրա հայրն ասում է, որ ինքը երաժշտական հովանավոր է։

### Չարլի Լենեհան
Չարլի Լենեհանը ծնվել է 1998 թվականի հոկտեմբերի 27-ին Ֆրամփթոն Քոթերելում։ Ապրում է Հարավային Գլոստերշիրում իր մոր՝ Կարեն Ջեյմսի հետ, որն աշխատում էր դպրոցում որպես խոհարար։ Նրա խորթ հայրը գործարար է, ունի կրտսեր եղբայրը՝ Ջոելը, և կրտսեր քույր՝ Բրուքը։ Լենեհանն սկսել է երգել 11 տարեկանից, երբ իր համադասարանցիները նրան հրավիրել են իրենց խումբ։ Նա հաճախել է  Winterbourne International ակադեմիա սկսած 11 տարեկանից և մրցույթի ժամանակ նշել է, որ  հետաքրքրվել է դրամայով, երաժշտությամբ և ճարտարագիտությամբ։ Նա վերադարձել է դպրոց *Britain's Got Talent*  շոուի ավարտից հետո հենց առաջին օրը։

## Դատական վեճ
Լեոնդրեի հայրը՝ Անտոնիո Դեվրիսը հայց է ներկայացրել խմբի դեմ 2016 թվականի մարտին, ասելով, որ նա գրել է *Hopeful*  երգը շնորհիվ այն անհանգստությունների, որ եղել են իր կյանքում։ Նա հայտարարել է, որ օգնել է տղաներին *Britain's Got Talent* շոուում,նա երջանիկ չէ, որ տղաները հեռանում են հակակռվարարական թեմաներից և հայտարարել է , որ ղեկավարությունը շատ է աշխատեցնում նրանց։ Նա ասել է, որ ինքը ոչինչ չունի Բարսի և Մելոդիի դեմ, բայց նա վերցրել է սոցիալական կայքերի էջերը և դրանցում տեղադրել իր որդի Ջոյի և իր ներկայացրած այլ արտիստների երգերը, նախքան խմբի ղեկավարությունը կվերադարձներ այդ էջերի վերահսկողությունը։ Ղեկավարների թիմը, որին Դեվրսը համարում էր խնդիրների պատճառ պնդել է որ տղաներն են գրել *Hopeful* երգը։ Տղաների ներկայացուցիչը ասել է, որ տղաները երջանիկ են իրենց կարիերայով և հոգնածություն կամ գերծանրաբեռնված չեն։ Նրանք նաև ասել են․ «Բարս և Մելոդի ափսոսում են, որ դատական գործ է հարուցվել և հույս ունեն, որ այն արագորեն և խաղաղ կերպով կլուծվի»։

## Սկավառակագրություն
### Ստուդիական ալբոմներ

### Մինի ալբոմներ

### Սինգլներ
#### Որպես հիմնական կատարող

#### Պրոմո սինգլներ

## Ծանոթագրություններ

## Արտաքին հղումներ
* Պաշտոնական կայք
* Պաշտոնական էջը Յութուբում
* Bars & Melody fan Photos Leicester 2016

Կատեգորիա:Բրիտանական երաժշտական խմբեր